open-index/open-wikipedia-markdown huggingface dataset:
Jarre in China

**Jarre in China** on ensimmäinen THX-hyväksytty konserttitallenne. Se käsittää Jean-Michel Jarren esiintymisen Pekingin Kielletyssä kaupungissa vuonna 2004. Konsertti esitettiin Kiinassa HD-tasoisena ja 5.1-äänillä suorassa lähetyksessä yli miljardille katsojalle.

Konsertissa esiintyivät Jarren ohella yli 260 kiinalaista muusikkoa, mm. Pekingin sinfoniaorkesteri.

Itse konsertin kesto on 107 minuuttia. Myyntipakkauksen toinen DVD sisältää 22-minuuttisen esiintymisen Taivaallisen rauhan aukiolta ja CD konsertin keskeisimmät osat 57 minuuttiin tiivistettynä.

## Kappalelistaus (DVD)
**DVD 1 – Kielletty kaupunki**
# Forbidden City
# Aero
# Oxygène 2
# Oxygène 4
# Geometry of Love
# Small Band in the Rain
# Equinoxe 4
# Journey to Beijing
# Chronology 6
# Zoolookologie
# Aerozone
# Aerology
# Chronology 3
# Vivaldi "Winter"
# Fishing Junks at Sunset
# Rendez-vous 4
# Souvenir of China
# Rendez-vous 2

**DVD 2 – Tian'anmen-aukio**
# Arrival
# Aerology (Remix)
# La Foule (Tribute to Edith Piaf)
# Tian'Anmen
# Oxygene 13

## Kappalelistaus (CD)
# Aero – 3:26
# Oxygène 2 – 7:39
# Oxygène 4 – 4:12
# Geometry of Love – 5:01
# Equinoxe 8 – 1:05
# Equinoxe 4 – 5:34
# Aerozone – 5:00
# Chronologie 6 – 5:35
# Fishing Junks at Sunset – 11:45
# Souvenir of China – 4:38
# Aerology Remix – 3:37
Mathieu Bodmer

**Mathieu Bodmer** (s. 22. marraskuuta 1982 Évreux) on ranskalainen jalkapalloilija, joka edustaa Ligue 1:ssä pelaavaa Amiensia. Hän on pelipaikaltaan keskikenttäpelaaja.

Bodmer on edustanut ammattilaisuransa aikana myös Caenia (1998–2003), Lilleä (2003–2007), Lyonia (2007–2010), Paris Saint-Germainia (2010–2013), Saint-Étiennea lainasopimuksella (2013), Nicea (2013–2017) ja Guingampia (2017). Hän on voittanut Lyonissa Ranskan mestaruuden ja cupin 2008.

## Lähteet
Uudet piikit

__NOTOC__
**Uudet piikit** on Rattuksen studioalbumi, joka julkaistiin 24. lokakuuta 2007.

## Vastaanotto

Levyn vastaanotto on ollut ristiriitaista. Helsingin Sanomien kriitikko Tero Salonen piti levyä "suomalaisen hc-punkin parhaana perinteenä",
kun taas musiikkilehti Soundin Antti Luukasen mielestä "lopputulos kuulostaa vain siltä, että kolmikko olisi yrittänyt rusikoida samaan pakettiin Kotiteollisuuden ja Dingon."

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Jarkko Marjamäki – laulu, kitara
* Tomi Marjamäki – basso, taustalaulu
* Veli-Pekka Hyvärinen – rummut, taustalaulu

## Lähteet
Diskonto

**Diskonto** on ruotsalainen vuonna 1992 perustettu crust punk -yhtye. 

## Diskografia
### [[EP-levy|EP]]:t & splitit
* 1994 - A Shattered Society EP
* 1995 - Frigora split
* 1996 - More Power To The Cops... Is Less Power To The People EP
* 1998 - Abuse split
* 1998 - Silenced By Oppression EP
* 1999 - DiyAnarchoHardcorePunk EP

### [[CD]]:t & [[Vinyylilevy#Levytyypit|12" LP]]:t
* 1997 - Destroy! Rebuild!
* 1998 - Freedom Is Out Of Sight
* 2001 - There Is No Tomorrow 
* 2004 - We Are The People Our Parents Warned Us About 
* 2005 - Watch Us Burn 

### [[Kokoelmalevy|Kokoelma-]] ja livealbumit
* 2004 - Blood Spit Night - Live at Uppsala
* 2006 - Diskontography

## Aiheesta muualla

* Virallinen sivusto
* 
*
Whitney Stevens

**Whitney Stevens** (s. 25. elokuuta 1987 Panama) on panamalainen pornonäyttelijä.

Stevens aloitti uransa aikuisviihdealalla vuonna 2006 ja on sen jälkeen esiintynyt yli 170 elokuvassa. Myös hänen vanhempi siskonsa Britney Stevens on pornonäyttelijä.

## Ehdokkuudet ja palkinnot
* XRCO Awards 2007 (ehdokkuus luokassa *Cream Dream*)
* Adam Film World Awards 2008 (voitto luokassa *Big-Boob Babe of the Year*)

## Lähteet

## Aiheesta muualla
* 
*
Husik

**Husik** (k. 347) toimi Armenian katolikoksena vuosina 341&ndash;347. Hän oli Armenian kirkon varsinaisen perustajan Grigor Valontuojan pojanpoika, sillä hänen isänsä oli katolikos Vertanes. Husik kuitenkin ruoskittiin kuoliaaksi vuonna 347, eikä kukaan hänen pojistaan halunnut kirkolliselle uralle. Aluksi seuraajaksi valittiin syyrialaissyntyinen Daniel, joka kuitenkin surmattiin jo ennen virkaan astumistaan, jolloin seuraajaksi tuli Grigorin sukuun kuulunut Paren.

## Lähteet
*Munkki Serafim, Araratista itään, Kirjapaja 2007
Alicia

**Alicia** on naisen etunimi.

Alicia on latinalaistettu muoto nimestä Alice, joka taas on vanha ranskalainen muunnelma alkujaan germaanisesta nimestä *Adelheidis*. Samaa alkuperää on myös nimi Adelaide.

Suomessa nimi Alicia on Digi- ja väestötietoviraston tietojen mukaan annettu heinäkuuhun 2025 mennessä noin 1230 henkilölle, joista valtaosa on syntynyt vuoden 1980 jälkeen. Vuodesta 2015 lähtien Alician nimipäivä on ollut suomen­ruotsalaisen kalenterin mukaan 14. heinäkuuta, joka aikaisemminkin oli Alicen sekä suomenkielisen kalenterin mukaan Aliisan nimi­päivä.

## Tunnettuja Alicioita

* Alicia Alonso (1920–2019), kuubalainen balettitanssija ja koreografi
* Alicia Armendariz, *Alice Bag* (s. 1958), yhdysvaltalainen punkrock-laulaja ja kirjailija
* Alícia Correia (s. 2003), portugalilainen jalkapalloilija
* Alicia Coutts (s. 1987), australialainen uimari
* Alicia Fox, oik. *Victoria Crawford* (s. 1986), yhdysvaltalainen malli ja showpainija
* Alicia Garza (s. 1981), yhdysvaltalainen kansalaisaktivisti, Black Lives Matter -liikkeen perustajajäsen
* Alicia Giménez Bartlett (s. 1951), espanjalainen kirjailija
* Alicia Homs Ginel (s. 1993), espanjalainen poliitikko ja europarlamentaarikko
* Alicia Keys (s. 1991), yhdysvaltalainen R&B/soul-laulaja ja pianisti
* Alicia de Larrocha (1923–2009), espanjalainen pianisti
* Alicia Machado (s. 1976), venezuelalainen malli ja näyttelijä, Miss Universum 1996
* Alicia Markova (1910–2004), brittiläinen balettitanssija
* Alicia Molik (s. 1981), australialainen tennispelaaja
* Alicia Napoleon (s. 1986), yhdysvaltalainen nyrkkeilijä
* Alicia Paneque, *Bella Cortez* (s. 1943), kuubalainen tanssija ja elokuvanäyttelijä
* Alicia Rhett (1916–2014), yhdysvaltalainen näyttelijä (mm. Tuulen viemää)
* Alicia Rhodes (s. 1978), brittiläinen pornonäyttelijä
* Alicia Sacramone (s. 1987), yhdysvaltalainen telinevoimistelija
* Alicia Silverstone (s. 1976), yhdysvaltalainen näyttelijä ja malli
* Alicia Terzian (s. 1934), argentiinalainen säveltäjä, kapellimestari ja musiikkitieteilijä
* Alicia Vikander (s. 1988), ruotsalainen tanssija ja näyttelijä
* Alicia Witt (s. 1975), yhdysvaltalainen näyttelijä, laulaja ja pianisti

## Kuvitteellisia Alicioita

* Alicia Spinnet,  Rohkelikon huispausjoukkueen jahtaaja Harry Potter -kirjasarjassa

## Lähteet

## Aiheesta muualla
James Sie

**James Sie** (s. 18. joulukuuta 1962 Summit, New Jersey) on yhdysvaltalainen näyttelijä, joka on tehnyt enimmäkseen äänirooleja animaatioihin ja videopeleihin.

## Ura
Kiinalaisia sukujuuria omaava Sie syntyi New Jerseyssä vuonna 1962. Hän aloitti näyttelemisen televisiossa myöhäisellä iällä ja esiintyi usein pienissä rooleissa televisiosarjoissa ja elokuvissa, kuten *[[Lahjomattomat]]*, *[[Takaa-ajajat]]*, *[[Dharma ja Greg]]*, *[[Teho-osasto (televisiosarja)|Teho-osasto]]*, *[[Siskoni on noita]]*, *[[Ilman johtolankaa]]* ja *[[Num3rot]]*.

2000-luvun alussa Sie ryhtyi tekemään äänirooleja ja on saavuttavat suurempaa menestystä merkittävien roolien merkeissä. Hän ääninäytellyt animaatioissa kuten *[[Aikamatka (animaatiosarja)|Aikamatka]]*, *[[Justice League Unlimited]]*, *[[Scooby-Doo (vuoden 2002 televisiosarja)|Scooby-Doo]]*, *[[Jackie Chan seikkailee]]*, *[[Kukkulan kuningas]]* ja *[[Ice Age 2]]*. Hän myös tehnyt äänirooleja videopeleihin, kuten *[[Bruce Lee: Quest of the Dragon]]*, *[[Shark Tale]]*, *[[Narc]]*, *[[Metal Gear Solid 4: Guns of the Patriots]]* ja *[[World of Warcraft: Mists of Pandaria]]*

## Ääniroolit
* *[[Jackie Chan seikkailee]]* (2000–2005)
* *[[Aikamatka (animaatiosarja)|Aikamatka]]* (2001)
* *[[Kukkulan kuningas]]* (2002–2005)
* *[[Danny Phantom]]* (2004–2006)
* *[[The Infinite Darcy]]* (2004)
* *[[Justice League Unlimited]]* (2004)
* *[[Scooby-Doo (vuoden 2002 televisiosarja)|Scooby-Doo]]* (2004)
* *[[Avatar (animaatiosarja)|Avatar]]* (2005–2006)
* *[[The Batman vs. Dracula]]* (2005)
* *[[Roni Neutroni]]* (2005)
* *[[Ice Age 2]]* (2006)
* *[[Shorty McShorts' Shorts]]* (2006)
* *[[Hellboy Animated: Sword of Storms]]* (2006)
* *[[Vaihdokit]]* (2006)
* *[[W.I.T.C.H. (televisiosarja)|W.I.T.C.H.]]* (2006)
* *[[The Invincible Iron Man]]* (2007)
* *[[Random! Cartoons]]* (2007)
* *[[The Grim Adventures of Billy & Mandy]]* (2007)
* *[[Chill Out, Scooby-Doo!]]* (2007)

## Lähteet
Vic Damone

**Vic Damone**, oikealta nimeltään **Vito Farinola**, (12. kesäkuuta 1928 Brooklyn, New York – 11. helmikuuta 2018 Miami Beach, Florida) oli yhdysvaltalainen poplaulaja ja näyttelijä. Hän syntyi New Yorkin Brooklynissä ja ihaili jo lapsuudessaan Frank Sinatraa. Damone levytti noin 2500 laulua.

Hän sai vuonna 1947 levytyssopimuksen Mercury Recordsilta, ja singlet "I Have But One Heart" ja "You Do" nousivat Billboard-listan seitsemänsiksi. Muita hittejä olivat ”Again”, ”You’re Breaking My Heart”, ”Angela Mia” ja ”April in Portugal”, mutta hän oli erityisesti tunnettu balladista ”On the Street Where You Live” Broadway-musikaalista *My Fairy Lady*. Damone levytti useille levy-yhtiöille.  

Damone näytteli 1950-luvulla huolettomissa musikaaleissa ja elokuvissa, kuten *Rikas ja rakas* (1951), *Syvällä sydämessäni* (1954), *Athena* (1954), *Meripojat ankkurissa* (1955) ja *Muukalainen paratiisissa* (1955). Toiseen maailmansotaan sijoittuvassa elokuvassa *Helvetistä ikuisuuteen* (1960) hän näytteli merijalkaväen sotilasta. 

Hän lauloi elokuvien *[[Unohtumaton rakkaus]]* (1957), *Sota ja rauha* (1956) ja *[[Gigi (elokuva)|Gigi]]* (1958) tunnussävelmät levylle, jotka menestyivät hyvin.  

Damone oli italialaistaustainen. Hän oli oikealta nimeltään Vito Rocco Farinola. Hän otti käyttöön äitinsä sukunimen Damone. Hän palveli vuosina 1951–1953 Yhdysvaltain armeijassa. Hän meni naimisiin näyttelijä Pier Angelin kanssa vuonna 1954. He erosivat vuonna 1959, mutta riitelivät poikansa huoltajuudesta kuusi vuotta. Vuonna 1963 hän nai Judy Rawlinsin. He saivat kolme tytärtä; he erosivat vuonna 1971. Avioliitto Rebecca Jonesin kanssa vuonna 1974 päättyi myös eroon. Hän meni naimisiin laulaja-näyttelijä Diahann Carrollin kanssa vuonna 1987, ja he erosivat vuonna 1996. Vuonna 1998 hän avioitui Rena Rowanin kanssa. Rowan kuoli vuonna 2016. 
 
Damone oli bahá'í-uskonnon harjoittaja ja Hollywood Walk of Famen jäsen. 

Damonen omaelämäkerta *Singing Was the Easy Part* ilmestyi vuonna 2009. 

## Lähteet
Hana Mandlíková

**Hana Mandlíková** (s. 19. helmikuuta 1962) on tšekkiläis-australialainen tennispelaaja. 

Mandlíková syntyi Prahassa ja oli jo tunnettu lapsipelaaja. Hän voitti uransa aikana neljä Grand Slam -turnausta: Australian avoimen (1980, 1987), Ranskan avoimen (1981) ja Yhdysvaltain avoimen (1985). Hän eteni Wimbledon-finaaliin vuosina 1981 (hävisi Chris Evertille) ja 1986 (hävisi Martina Navrátiloválle).

Mandlíková sai Australian kansalaisuuden vuonna 1988 ja vetäytyi peliuraltaan 1990. Hän on kuitenkin jatkanut valmentajana muun muassa Jana Novotnálle. Hänet kelpuutettiin International Tennis Hall of Fameen vuonna 1994.

## Aiheesta muualla
Miekkailu kesäolympialaisissa 1912

**[[Kesäolympialaiset 1912|Tukholman kesäolympialaisissa 1912]] [[miekkailu]]ssa** kisattiin viidessä lajissa. Miehet kilpailivat henkilökohtaisessa kilpailussa kalvalla, säilällä ja floretilla sekä joukkuekilpailussa kalvalla ja säilällä. Naiset eivät kilpailleet lainkaan.

## Mitalistit

## Mitalitaulukko
Rakennekerrokset

**Rakennekerrokset** (myös **päällysrakenne**) tarkoittavat esimerkiksi tien pohjakerroksia. Rakennekerrokset on toteutettava huolellisesti, sillä muuten routa tai liikenteen kuormitus hajottaa päällysteen. Myös luonnonkivistä tai betonikivistä ladottujen kiveysten alle tehdään rakennekerrokset. Tuleva liikenne vaikuttaa rakennekerrosten korkeuteen: mitä raskaampi liikenne päällysteellä kulkee, sitä kantavampia eli korkeampia kerrosten on oltava.

## Kerrokset
# Päällyste
# Asennushiekka (riippuen päällysteestä)
# Kantava kerros
# Jakava kerros
# Suodatinkerros
# Pohjamaa

Pohjamaa ja suodatinkerros muodostavat alusrakenteen, loput kerrokset ovat päällysrakenne. Suodatinkerros ja jakava kerros muodostavat yhdessä tukikerroksen. 

## Rakennekerrosten rakentaminen ja materiaalit
Pohjamaa tasoitetaan suunnitellun kaltevuuden ja korkeuden mukaan, tarvittaessa myös tiivistetään. Tukikerroksen alle levitetään usein suodatinkangas, joka voi myös toimia koko suodatinkerroksena. Suodatinkerroksen tarkoituksena on estää alus- ja päällysrakenteita sekoittumasta. Yleensä suodatinkerroksena on hiekkaa, jonka maksimiraekoko on 2 cm.

Jakavana kerroksena käytetään kalliosta tai sorasta murskattua kiviainesta, jossa suurimmat kappaleet ovat käyttökohteesta riippuen 56 tai 90 mm. Samoja materiaaleja käytetään myös kantavassa kerroksessa, mutta silloin niiden maksimiraekoko on 31 tai 56 mm. Kantavan kerroksen tarkoitus on lisätä rakenteiden kantavuutta ja tasata alusta päällystettä varten. Pihalle, jonka halutaan kestävän henkilöautoja, riittää hyvin kantavalla ja routimattomalla maalla 15 cm:n paksuinen kantava kerros sorasta. Jos maaperä on routivaa, tarvitaan vähintään 30 cm:n paksuinen tukikerros; vastaavan tukikerroksen paksuus Pohjois-Suomessa voi olla jopa 70 cm.

## Päällyste
Päällysteenä on useimmiten kiviä, laattoja, soraa tai asfalttia. Ulkonäön lisäksi päällysteelle on muitakin vaatimuksia: sen pitää olla kulutuksen- ja säänkestävä, helppo pitää puhtaana ja kunnossa ympärivuotisesti eikä se saa olla liukas.
Päällysteestä riippuen sen alle laitetaan asennushiekkakerros, joka on hienoa hiekkaa. Betonikivien ja -laattojen alle laitetaan 3–4 cm paksu asennushiekkakerros, luonnonkiville sitä tarvitaan 10–15 cm.

## Lähteet

## Aiheesta muualla
* Raskasta liikennettä kestävien betonikiveysten rakennekerrosten mitoitusohje 
* Tiesitkö? Teissä on monia kerroksia ja niillä kaikilla on oma tarkoituksensa, Väylävirasto
Aina

Aina voi tarkoittaa:

* Aina, suomalaisen naisen nimi
* Aina, suomalais-hollantilainen yhtye laulusolistina Pauliina May
* Aina, saksalainen metalliyhtye
* AINA, Assyrian International News Agency, Assyrian kansainvälinen tietotoimisto
* Aina, Afganistanissa toimiva ranskalainen kansalaisjärjestö
* Aina, pakistanilainen elokuva vuodelta 1974
* Aaina, intialainen bollywood-elokuva vuodelta 1993
* Aina Group, suomalainen viestintäkonserni
* Aina, suomenruotsalaisen kirjailija Edith Forssmanin käyttämä nimimerkki
* ”Aina”, suomalaisen Viivin kappale vuodelta 2025
Vertanes

**Vertanes** (k. 341) toimi Armenian katolikoksena vuosina 333–341. Hän oli Armenian kirkon varsinaisen perustajan Grigor Valontuojan poika ja itseään edeltäneen katolikoksen Aristakesin vanhempi veli. Hän oli naimisissa ja hänellä oli lapsia, minkä vuoksi häntä seurasi virassa hänen poikansa Husik.

## Lähteet
*Munkki Serafim, Araratista itään, Kirjapaja 2007
Lewis Llewelyn Dillwyn

**Lewis Llewelyn Dillwyn** (14. toukokuuta 1814 – 19. kesäkuuta 1892) oli walesilainen parlamenttiedustaja ja lintutieteilijä.

Hänen vanhempansa olivat parlamenttiedustaja, kasvitieteilijä ja simpukankuorien tutkija Lewis Weston Dillwyn ja Mary Llewellyn Dillwyn. Hän opiskeli Bathissa. 1838 hän avioitui Elizabeth (*Bessie*) de la Bechen kanssa, joka oli geologi Sir Henry de la Bechen tytär. Heillä oli 3 lasta, poika ja 2 tytärtä. He asuivat Hendrefoilanissa. Hänen vanhempi veljensä oli kuuluisa valokuvaaja John Dillwyn Llewelyn. Hänen tyttärensä Amy Dillwyn tuli kuuluisaksi eräänä ensimmäisistä brittiläisistä naispuolisista teollisuusjohtajista ja poliitikoista, joka kirjoitti myös romaaneja.

Lewis Llewelynin isällä oli savi- ja posliinipaja *Dillwyn and Richards* Swanseassa, jonka johtoon Lewis Llewelyn siirtyi . Myöhemmin hänestä tuli myös Siemens Steel Companyn johtaja. Hän toimi Swansean parlamenttiedustajana 1848–1855 ja jälleen vuodesta 1885 kuolemaansa saakka.

Lewis Llewelyn tutki geologiaa ja lintuja. Hän on nimennyt ainakin filippiinienisojalan (*Megapodius cumingii*). Hän oli *Linnean Society*n jäsen. 

## Lähteet
Consequences

__NOTOC__
**Consequences** on iRonica-yhtyeen ensimmäinen albumi. Sen julkaisi Poko Records 31. lokakuuta 2007.

## Kappaleet
#
#
#
#
#
#
#
#
#
#

## Kokoonpano
* Elina Iron – laulu
* Ville Nepal – kitara
* Jani Paavola – basso
* Aki Herrala – rummut
* Jukka Kuningas – kosketinsoitin

### Tuotanto
* Ahti Kortelainen – äänittäjä, miksaaja
* Mika Jussila – masteroija

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*
Sound Over Matter

**Sound Over Matter** on suomalaisen Hevein-yhtyeen esikoisalbumi vuodelta 2005. Albumi nauhoitettiin Sonic Pump studioilla. Levyn miksasi Finnvox-studiolla Mikko Karmila.

## Kappaleet
Kaikki kappaleet säveltänyt Leif Hedström sekä sanoittanut Leif Hedström ja Max Lilja.

#
#
#
#
#
#
#
#
#
#

## Kokoonpano
* Max Lilja – sello, tuottaja, äänittäjä
* Leif Hedström – kitara, laulu, tuottaja
* Aino Piipari – viuluja
* Juha Immonen – murinalaulu
* Tomi "Tomppa" Koivunen – bassokitara
* Alpo Oksaharju – rummut

### Muut tekijät
* Nino Laurenne – äänittäjä
* Mikko Karmila – miksaaja
* Svante Forsbäck – masteroija
* T. Peltonen – valokuvat

## Arvostelut
* Soundi: 
* Maelstromzine.com: 
* Imperiumi.net: 

## Aiheesta muualla
* 
* Sound Over Matter discogs.com -sivustolla

## Lähteet
Włodzimierz Zawadzki

**Włodzimierz Jan Zawadzki** (s. 28. syyskuuta 1967 Wierzbica) on puolalainen entinen painija. Hän kilpaili kreikkalais-roomalaisella tyylillä.

MZKS Orzeł Wierzbicaa edustaneen Zawadzkin uran kaikki arvokisamitalit tulivat 62 kilon sarjasta. Hänen suurin saavutuksensa on olympiakulta Atlantasta 1996. Hän voitti urallaan kolme Euroopan-mestaruutta 1991, 1995, 1999 ja pronssia vuonna 2001. MM-kilpailuista hänen saldonaan oli kaksi hopeaa 1995, 2002 ja kaksi pronssia 1994 ja 1997.

Zawadzki lopetti uransa vuonna 2003.

## Lähteet
II taso

__NOTOC__
**II taso** on Kilven toinen studioalbumi, joka julkaistiin 29. syyskuuta 2004. Albumista julkaistiin myös rajoitettu painos, jossa on mukana DVD-levy. II taso on kaikkiaan Kilven parhaiten myynyt albumi .

Albumi nousi toisella listaviikollaan Suomen virallisen listan sijalle 10, ja pysyi listalla yhteensä viisi viikkoa.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Taage Laiho – laulu
* Pete Kilpi – kitara ja taustalaulu
* Aleksi "Alba" Summe – kitara ja taustalaulu
* Janne Karttila – rummut
* Janne Laaksonen – basso ja taustalaulu
* Juha "Kukkis" Kukkola – kosketinsoittimet ja taustalaulu

## Arvostelut
* Imperiumi.net: 8+/10
* Soundi: 

## Lähteet

## Aiheesta muualla
* 
*
Kjersti Grini

**Kjersti Elizabeth Grini** (s. 7. syyskuuta 1971 Oslo) on norjalainen käsipalloilija.

Grini kuului Norjan maajoukkueeseen Atlantan olympialaisissa 1996 ja Sydneyn olympialaisissa 2000, ja jälkimmäisessä turnauksessa hän saavutti pronssimitalin. Hän oli voittamassa joukkueelleen Euroopan-mestaruutta 1998 sekä maailmanmestaruutta vuotta myöhemmin.

Grini pelasi maajoukkueessa marraskuusta 1987 joulukuuhun 2001. Hän pelasi maajoukkueurallaan 201 ottelua ja teki niissä 1003 maalia.

## Lähteet
Kaaoksen kuningas

__NOTOC__
**Kaaoksen kuningas** on Kilven kolmas studioalbumi, joka julkaistiin 8. helmikuuta 2006.

## Kappaleet
#
#
#
#
#
#
#
#
#
#

## Kokoonpano
* Taage Laiho – laulu
* Pete Kilpi – kitara
* Aleksi Summe – kitara
* Jussi Kattelus – rummut
* Janne Laaksonen – basso
* Juha Kukkola – kosketinsoittimet

## Arvostelut
* Imperiumi.net: 

## Lähteet

## Aiheesta muualla
* 
*
Topparoikka (yhdistys)

**Lahden Rautatieharrastajat TOPPAROIKKA ry** on vuonna 1988 perustettu lahtelainen rautatieharrasteyhdistys. Yhdistyksen toiminnan tarkoituksena on vaalia rautatiekulttuuria, kerätä vanhaa rautatieaiheista esineistöä sekä kunnostaa museokalustoa. Toiminta on keskittynyt Vierymäelle vanhalle rautatien varikkoalueelle. Vanhojen puuvaunujen lisäksi yhdistys on kunnostanut keulakuvakseen höyryveturin Tr1 "Risto" 1047, joka on aiemmin ollut näyttelyveturina Lahden rautatieasemalla.

Yhdistys julkaisee myös Topparoikka-lehteä, joka ilmestyy 1–2 kertaa vuodessa. Lehti koostuu lähinnä Päijät-Hämettä ja Kymenlaaksoa kattavista rautatieaiheisista historiikeistä ja uutisista, mutta myös muuta Suomea käsitellään toisinaan. Viime vuosina lehden kirjoittajat ovat esittäneet myös liikennepoliittisia kannanottoja.

Topparoikka järjestää vuosittain Lahden Rautatiepäivä -tapahtuman Mytäjäisten vanhalla varikolla. Yhdistyksen tavoitteena on Mytäjäisten vanhan varikkoalueen säilyttäminen ja tulevien käyttötarkoitusten kehittäminen rautatiehistorialliset kannat huomioon ottaen. Yhdistyksen jäsenet ovat perustaneet Pro-varikko-työryhmän varikkoalueen esille tuomiseksi.

## Lähteet

## Aiheesta muualla
*Lahden Rautatieharrastajat TOPPAROIKKA ry
Sandy Koufax

**Sanford ”Sandy” Koufax** (s. 30. joulukuuta 1935) on yhdysvaltalainen baseballpelaaja. Hän aloitti Los Angeles Dodgersissa aikana, jolloin se vielä tunnettiin Brooklyn Dodgersina, ja pelasi siinä koko MLB-uransa (1955–1966).

Koufax syntyi New Yorkin Brooklynissä ja koki 3-vuotiaana vanhempiensa avioeron. Hän on juutalainen ja hallitsi high school -vuosinaan erinomaisesti sekä baseballin että koripallon, mutta baseball osoittautui lajiksi, jolla hän myöhemmin nousisi kansainväliseen kuuluisuuteen. 

Koufax jätti uransa kesken, kun hänellä todettu niveltulehdus eteni pelaamisen estäväksi. Hänet valittiin Baseball Hall of Fameen vuonna 1972. 

## Lähteet
James E. Campbell

**James Edwin Campbell** (7. heinäkuuta 1843 Middletown, Ohio – 18. joulukuuta 1924 Columbus, Ohio) oli yhdysvaltalainen demokraattipoliitikko, joka toimi Ohion kuvernöörinä.  

Campbell istui Ohion edustajana Yhdysvaltain edustajainhuoneessa vuosina 1884–1889 ja Ohion kuvernöörinä vuosina 1890–1892. Myös hänen setänsä Lewis D. Campbell toimi Yhdysvaltain edustajainhuoneen jäsenenä, vuosina 1849–1858 ja 1871–1873.  

Campbell oli koulutukseltaan juristi.

## Lähteet
Justin Francis Rigali

**Justin Francis Rigali** (s. 19. huhtikuuta 1935 Los Angeles, Kalifornia) on yhdysvaltalainen katolinen arkkipiispa ja kardinaali. Hänet vihki papiksi Los Angelesin arkkihiippakuntaan James Francis Aloysius McIntyre 25. huhtikuuta 1961. Hän sai 8. kesäkuuta 1985 nimitykset Volsiniumin titulaariarkkipiispaksi ja Paavillisen kirkkoakatemian johtoon. Piispaksi vihkiminen seurasi 14. syyskuuta. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Achille Silvestrini.

Rigali sai 25. tammikuuta 1994 nimityksen Saint Louisin arkkipiispaksi, ja hänet asetettiin tähän virkaan 16. maaliskuuta. 15. heinäkuuta 2003 hänet nimitettiin Philadelphian arkkipiispaksi, jonka virkaan hänet asetettiin 7. lokakuuta. Hän jäi eläkkeelle 19. heinäkuuta 2011.

Rigali valittiin kardinaaliksi 21. lokakuuta 2003, jolloin hänet nimitettiin Santa Priscan kardinaalipapiksi. Hän osallistui vuoden 2005 konklaaviin.

Rigali syntyi seitsemänlapsisen perheen nuorimpana. Hänen sisaruksiinsa kuuluvat jesuiittapappi ja nunna. Rigali sai tohtorinarvon kanonisessa oikeudessa Paavillisesta gregoriaanisesta yliopistosta 1964 ja sitten diplomin Paavillisesta kirkkoakatemiasta 1966.

## Lähteet
Juan ”Chi-Chi” Rodríguez

**Juan Antonio ”Chi-Chi” Rodríguez** (23. lokakuuta 1935 – 8. elokuuta 2024) oli puertoricolainen golfaaja. Hän syntyi Rio Piedrasissa yhdeksi vanhempiensa kuudesta lapsesta, hallitsi lajinsa jo ennen teini-ikää ja aloitti ammattiuransa vuonna 1960. 

Rodríguezista tuli ensimmäinen World Golf Hall of Fameen kelpuutettu puertoricolainen, kun hänet otettiin mukaan vuonna 1992. Hänelle myönnettiin vuonna 1989 Bob Jones -palkinto.

Rodríguez sai lokakuussa 1998 sydänkohtauksen. Hän toipui toteutetun angioplastian myötä.

## Lähteet
The Perceptionists

**The Perceptionists** on yhdysvaltalainen hip hop -yhtye Bostonista, Massachusettsin osavaltiosta. Yhtyeen jäsenet ovat MC:t Akrobatik ja Mr. Lif sekä DJ Fakts One.

## Diskografia
### Albumit
* *Black Dialogue* (Maaliskuu, 2005)
### Singlet
* *Memorial Day* b/w *Career Findres*
* *Blo* b/w *Let’s Move!*
* *Black Dialogue* b/w *5 O’clock* (kaikki albumilta Black Dialogue)

### Pelin musiikkina
* Black Dialoguen aloituskappale ”Let’s Move!” on esiintynyt EA Sportsin koripallopelissä *[[NBA Live 06]]* sekä EA:n suositussa katukisapelissä *[[Need for Speed: Most Wanted]]*.
* Albumin kakkoskappale People 4 Prez esiintyy laskettelupelissä **.

## Aiheesta muualla
* Mr. Lifin viralliset kotisivut (englanniksi)
* Definitive Juxin kotisivut (englanniksi)
DK Jungle Climber

**Donkey Kong Jungle Climber** on vuonna 2007 Nintendo DS:lle julkaistu tasohyppely. Pelin on kehittänyt Paon ja se on osa Donkey Kong -pelisarjaa.
Pelin edeltäjä on Game Boy Advancelle julkaistu DK King of Swing.

## Pelaaminen

Pelin tarkoitus on seikkailla Donkey Kong -nimisellä apinahahmolla pitkin pelissä olevia saaria ja tasoja, joiden vaikeusasteet muuttuvat entisestään Donkey kongin seikkaillessa tasojen läpi.

## Aiheesta muualla
*
Anne Frank (vuoden 2001 elokuva)

**Anne Frank** () on vuonna 2001 tehty minisarja, joka perustuu Melissa Müllerin tekemään kirjaan *Anne Frank, A Biography*. Sen on ohjannut Robert Dornhelm ja Kirk Ellis käsikirjoittanut, ja sen pääosia näyttelevät Ben Kingsley, Brenda Blethyn, Hannah Taylor-Gordon ja Lili Taylor.

## Näyttelijät

Lähde: 

## Palkinnot
Sarjan päänäyttelijät Ben Kingsley (Otto Frank) ja Hannah Taylor-Gordon (Anne Frank) olivat molemmat sarjan lisäksi ehdolla Golden Globeen, sarja sai Emmy-palkinnon, ja Ben Kingsley, Brenda Blethyn (Auguste van Pels) ja Hannah Taylor-Gordon olivat ehdolla rooleistaan.

## Lähteet
Helmuth Weidling

**Helmuth Otto Ludwig Weidling** (2. marraskuuta 1891 – 17. marraskuuta 1955) oli tykistönkenraali Saksan armeijassa toisen maailmansodan aikana. Hän oli Berliinin puolustuksen viimeinen komentaja Berliinin taistelun aikana. 

Hän oli syntynyt Halberstadtissa Preussissa ja liittyi armeijaan vuonna 1911. Toisen maailmansodan alussa hän otti osaa taisteluun Ranskasta Saksan XL panssariarmeijan komentajana, ja myöhemmin itärintamalla ainakin 86. jalkaväkidivisioonan ja XLI panssariarmeijan komentajana. Hän taisteli muun muassa Kurskissa, ja LVI panssariarmeijan mukana Seelowin metsän taistelussa. 

Ennen Berliinin taistelua Adolf Hitler käski teloittaa Weidlingin, koska epäili tämän siirtäneen komentopaikkaansa. Weidling riensi Führerbunkeriin, jolloin vakuuttuneena tämän rohkeudesta Weidling nimitettiin koko Berliinin puolustuksen johtajaksi huhtikuussa 1945. Ankarien taistelujen jälkeen Weidling antautui kenraali Vasili Tšuikoville 2. toukokuuta 1945.

Tšuikovin ja Vasili Sokolovskin ohjeiden mukaan Weidling teki antautumiskäskynsä kirjallisena. Weidlingin kirjoittamassa dokumentissa luki:
"30. huhtikuuta 1945 Führer teki itsemurhan, ja siten hylkäsi ne jotka olivat vannoneet uskollisuutta hänelle. Führerin ohjeiden mukaan te saksalaiset sotilaat joutuisitte jatkamaan Berliinin puolesta taistelemista siitä huolimatta että ammuksemme ovat lopussa ja että yleinen tilanne tekee vastarinnan jatkamisesta hyödytöntä. Määrään vastarinnan välittömän lopettamisen. Jokainen hetki kun vielä jatkatte taistelua, pitkittää Berliinin siviiliväestön ja haavoittuneittemme kärsimyksiä. Yhdessä neuvostoliittolaisten joukkojen ylipäällikön kanssa määrään teidät lopettamaan taistelun heti. WEIDLING, tykistönkenraali, entinen Berliinin puolustuksen aluepäällikkö."

Neuvostoliittolaiset ottivat hänet sotavangiksi ja veivät Neuvostoliittoon, jossa moskovalainen sotilastuomioistuin tuomitsi hänet yhdessä muiden saksalaisupseerien kanssa 25 vuodeksi vankeuteen helmikuussa 1952. Weidling kuoli Vladimirovkan vankileirillä Keski-Venäjällä 17. marraskuuta 1955. KGB:n ilmoittama virallinen kuolinsyy oli sydänkohtaus.

Weidling oli palkittu rautaristillä tammenlehvien ja miekkojen kanssa ansioituneesta palveluksestaan Saksan asevoimissa.

## Lähteet
Izak Boom

**Izak Boom** (s. 1965 Leerbroek) on hollantilainen säveltäjä ja multi-instrumentalisti. Hän soittaa muun muassa pianoa, kitaraa, mandoliinia ja banjoa. 

Izak Boom tapasi Hollannissa asuvan suomalaisen laulajattaren Pauliina Mayn ja he perustivat yhdessä AINA-yhtyeen. Yhtye esittää Boomin säveltämää suomalaista lyriikkaa, Eino Leinoa, Kalevalaa ja Kanteletarta. AINA on konsertoinut runsaasti Hollannissa, ja keväällä 2006 levy-yhtiö Munich Records julkaisi siellä levyn *AINA Leino* (BMCD 496), joka on myynnissä myös Suomessa.

Izak Boom on konsertoinut AINA-yhtyeen kanssa Kajaanin Runoviikoilla 2004 ja 2005, Multian Lovisa Charlottan kirkossa 2004, Keuruun vanhassa kirkossa, Pukkilan Kohisevassa 2005 ja Suomussalmen musiikkijuhlilla 2008 . Maaliskuussa 2008 Boom esiintyi yhdessä Pauliina Mayn kanssa Geuzen-säätiön juhlassa Hollannin Vlaardingenin Suuressa kirkossa (Grote Kerk), missä presidentti Martti Ahtisaarelle jaettiin Geuzen-mitali hänen työstään kansainvälisten kriisien selvittäjänä. Tilaisuutta kunnioitti läsnäolollaan kuningatar Beatrix  .

Izak Boom on työskennellyt suositussa hollantilaisessa teatteriryhmässä *De Berini’s*. Tämän ryhmän kanssa hän on esiintynyt yli 300 kertaa Hollannin eri teattereissa. Boomilla on myös jousiyhtye *Vals Plat*. Vuodesta 1995 lähtien Izak Boom on toiminut kapellimestarina *Peter Blanker Consort* -ryhmässä, joka perustettiin arvostetun hollantilaisen trubaduurin *Peter Blanker'in* ympärille. Boom esiintyy myös *De Alibi’s* -orkesterissa, joka säestää lahjakasta, nuorta säveltäjä-laulajaa nimeltä *Ibo Bakker*. Lisäksi Boom on mukana *The Inmost* -duon kokeellisissa tanssiprojekteissa.

## Lähteet

## Aiheesta muualla
*Izak Boom
*Aina (yhtye)
Johann Rattenhuber

**Johann Rattenhuber** (myös nimellä **Hans Rattenhuber** 30. huhtikuuta 1897 – 30. kesäkuuta 1957) oli saksalainen poliisiupseeri ja SS-kenraaliluutnantti (*[[SS-Gruppenführer]]*). Rattenhuber oli valtakunnankansleri Adolf Hitlerin henkilösuojauksesta vastanneen yksikön, Reichssicherheitsdienstin (RSD, "Valtakunnan turvallisuuspalvelu") päällikkö vuodesta 1934 aina vuoteen 1945.

Rattenhuber syntyi Münchenissä, missä hän loi uran poliisina. Maaliskuussa 1933, Himmlerin tultua nimitetyksi Baijerin poliittisen poliisin (BPP) päälliköksi, hän määräsi muodostettavaksi poliisimiehistä koostuvan henkivartioryhmän, ns. Führerschutzkommandon ("Johtajansuojausryhmä"). Tämän ryhmän päälliköksi tuli Rattenhuber, joka oli 10.3.1933 alkaen toiminut Himmlerin poliisiadjutanttina. Ryhmä muodostettiin müncheniläisistä rikospoliisimiehistä ja sen toiminta-alueena oli alkuun vain Baijeri, mutta Himmlerin saadessa kevääseen 1934 mennessä komentoonsa kaikkien osavaltioiden poliittisen poliisin, laajenivat myös Führerschutzkommandon toimivaltuudet valtakunnallisiksi. Samalla ryhmä laajeni vähitellen ylimmän poliittisen- ja valtiojohdon henkilösuojauspalveluksi ja nimettiin uudelleen Reichssicherheitsdienstiksi keväällä 1935. Rattenhuberin lopulliseksi SS-arvoksi tuli SS-kenraaliluutnantti. Hän oli paikalla RSD:n päällikön ominaisuudessa epäonnistuneen heinäkuun 20. päivän salaliiton aikana. 

Vuoden 1945 alussa Rattenhuber seurasi Hitleriä valtakunnankanslian alapuolella olevaan bunkkeriin. Hän oli mukana muun muassa tuomitsemassa Hermann Fegeleiniä kuolemaan petoksesta, kun Heinrich Himmler oli yrittänyt saada rauhan aikaan länsiliittoutuneiden kanssa. Sodan jälkeen neuvostoliittolaiset vangitsivat Rattenhuberin Berliinissä. Hänet vietiin Neuvostoliittoon, jossa hänet tuomittiin sotarikoksista vankeuteen. Vuonna 1955 hänet luovutettiin Saksan demokraattisen tasavallan viranomaisille. Rattenhuber kuoli 1957.
Frenzy (Transformers)

**Frenzy** on kuvitteellinen robotti Transformers-universumissa. 

## The Transformers
Frenzy ja hänen veljensä Rumble ovat Soundwaven C-kaseteiksi muuntautuvia apureita. He molemmat käyttävät aseenaan täristimiä, joilla he voivat aiheuttaa maanjäristyksiä.

## Elokuvasarja

### Transformers (2007)
''Transformers''-elokuvassa Frenzy on pieni Decepticon, joka muuntautuu CD-soittimeksi (myöhemmin myös kännykäksi). Frenzyn tehtävä on ladata viruksia tietokoneisiin. Frenzy osaa ohittaa palomuurin 10 sekunnissa. Yrittäessään estää Sektori 7:n agentti Seymour Simmonsia ja puolustusministeri John Kelleriä ottamasta yhteyttä ilmavoimiin, hänen heittämänsä heittotähti lensi takaisin häntä päin osuen hänen päähänsä ja tappaen hänet.

### Transformers: Kaatuneiden kosto
*[[Transformers: Kaatuneiden kosto]]ssa* nähtiin hänen päänsä vitriinissä Seymour Simmonsin äidin delin kellarissa, jossa Simmons piti piilossa vanhoja Sektori 7:n arkistoituja tietoja. Tämä on kuitenkin ristiriitaista sen suhteen, että ensimmäisessä elokuvassa hänen päänsä halkesi kahtia, sillä hänen päänsä oli ehjä.

## Ääninäyttelijät

## Aiheesta muualla
*Lisätietoa Frenzystä TFWIKI.Netissä, Transformers-aiheisesta wikiassa
Jerusalemin vanhakaupunki

**Jerusalemin vanhakaupunki** () on noin 1 neliökilometrin kokoinen muurilla erotettu kaupunginosa Jerusalemin itäosassa, joka 1860-luvulle asti oli koko Jerusalemin kaupunki. Vanhassakaupungissa on useita uskonnollisesti merkittäviä kohteita. Temppelivuori ja Itkumuuri ovat pyhiä juutalaisille, Pyhän haudan kirkko kristityille, Kalliomoskeija ja Al-Aqsan moskeija muslimeille.

## Vanhan kaupungin korttelit

Jerusalemia ympäröi muuri jossa on kuusi porttia. Sen sisäpuolella on vanhakaupunki jossa uskontokuntien korttelit ja pyhät paikat ovat pysyneet miltei samoina vuosisatoja. Vanhakaupunki on jaettu eri uskontokuntien mukaisiin kortteleihin: armenialaisten kortteliin, kristittyjen kortteliin, juutalaisten kortteliin ja muslimikortteliin. Ennen 1840-lukua asutus oli keskittynyt vanhankaupungin muurien sisäpuolelle koska asukkaiden piti suojautua alueella olevilta arabirosvoilta ja beduiineilta. Asukkaiden lukumäärä oli vuosina 1800–1835 vain noin 9&nbsp;000–10&nbsp;000. Ottomaanit rakensivat vanhan kaupungin tukevat puolustusmuurit ja kaupungin portit 1500-luvun alkupuolella.

Nykyisin eniten asukkaita on muslimien ja kristittyjen kortteleissa. Vuonna 2007 kokonaisasukasmäärä oli 36&nbsp;965; uskonnollisten ryhmien mukaan jaoteltuna vuonna 2006 vanhassakaupungissa oli 27&nbsp;500 muslimia, 5&nbsp;681 kristittyä, 790 armenialaista ja 3&nbsp;089 juutalaista.

## Israelin itsenäistymisen jälkeen
Vuoden 1948 Israelin itsenäisyyssodan jälkeen Jordania otti vanhankaupungin haltuunsa ja juutalaiset asukkaat häädettiin.

Kuuden päivän sodan aikana vuonna 1967 käytiin lähitaisteluita Temppelivuoren luona, ja Israel sai haltuunsa vanhankaupungin muun Itä-Jerusalemin ohessa, liitti ne Israelin alueisiin ja yhdisti uudelleen kaupungin läntiseen osaan.

Israel hallitsee nykyisin vanhankaupungin aluetta, jonka se katsoo osaksi pääkaupunkiaan.

Vanha kaupunki liitettiin Unescon maailmanperintöluetteloon vuonna 1981.

## Lähteet
* 

### Viitteet

## Aiheesta muualla
* 
* 
* 
*
Pushing Hands

**Pushing Hands** on ensimmäinen Ang Leen ohjaama kokopitkä elokuva. Se ilmestyi vuonna 1992 ja aloitti niin sanotun Father Knows best -trilogian. Trilogian muut osat ovat *[[Hääjuhla (elokuva)|Hääjuhla]]* ja *[[Syö juo mies nainen]]*. Trilogia käsittelee isä–lapsisuhdetta. Elokuvan nimi viittaa erääseen taijiquan-tekniikkaan.

## Juoni
Alex on Taiwanista Yhdysvaltoihin muuttanut mies. Hänellä on vaimo ja lapsi. Elokuvan alussa hänen isänsä on jäänyt eläkkeelle ja muuttanut Alexin luo asumaan. Alex on päivät töissä ja poissa kotoa. Hänen vaimonsa Martha koettaa kirjoittaa kirjaa kotona, mutta erilaiset elämäntavat taijita harrastavan Alexin isän kanssa aiheuttavat konfliktin. Martha haluaisi, että Alexin isä muuttaisi vanhainkotiin, mutta Alex tuntee velvollisuudekseen huolehtia isästään. Niinpä Alex joutuukin tasapainoilemaan vaimonsa ja isänsä tarpeiden välillä.
Anne Frankin päiväkirja (elokuva)

**Anne Frankin päiväkirja** on Anne Frankin *[[Nuoren tytön päiväkirja]]an* perustuva elokuva vuodelta 1959. Elokuva sai kolme Oscar-palkintoa (parhaasta naissivuosasta, kuvauksesta ja lavastuksesta), minkä lisäksi sillä oli muitakin palkintoehdokkuuksia.

Elokuvan on ohjannut George Stevens ja Annen roolissa on Millie Perkins.

American Film Institute valitsi elokuvan vuonna 2006 kahdenkymmenen kaikkien aikojen innostavimman yhdysvaltalaiselokuvan joukkoon.

## Lähteet

## Aiheesta muualla
*
Hämeenlinnan ortodoksinen kirkko

**Hämeenlinnan ortodoksinen kirkko** eli **Jumalanäidin Tihvinäläisen ikonin kirkko** (aiemmin Pyhien Aleksanteri Nevskin ja Johannes Krysostomoksen kirkko) on Helsingin ortodoksisen seurakunnan pyhäkkö. Hämeenlinnassa, Kaurialan kaupunginosassa, vanhan hautausmaan reunalla sijaitseva kirkko on vihitty käyttöön vuonna 1962. Arkkitehti Mika Ernon suunnittelema kirkko on yksinkertainen punatiilinen, nyttemmin valkoiseksi maalattu rakennus, jonka länsipäädyssä on betoninen kellotorni. Suurin osa kirkollisesta esineistöstä on peräisin Hämeenlinnan entisestä ortodoksisesta varuskuntakirkosta.

## Kirkko remonttiin, seurakunta liitettiin Helsingin ortodoksiseen seurakuntaan
Keväällä 2014 seurakunta suunnitteli kirkkorakennuksen purkamista ja uuden rakentamista, sillä kirkko oli homeinen ja siellä oli sädesieniä. Asiasta piti neuvotella Museoviraston kanssa, joka piti Ernon suunnittelemaa kirkkoa hyvin erikoisena modernina pienenä kirkkorakennuksena, jollaista ei löydy muualta.

Kirkon remontointi aloitettiin alkuvuonna 2021, joilloin Hämeenlinnan ortodoksinen seurakunta siirtyi osaksi Helsingin ortodoksista seurakuntaa.  Kirkon remontti maksoi 1,4 miljoonaa euroa ja se otettiin käyttöön elokuussa 2021. Kirkon katolla olevat kaksi ristiä kullattiin Lapin Tankavaarasta peräisin olevalla lehtikullalla.

## Lähteet

## Aiheesta muualla
*Hämeenlinnan ortodoksisen seurakunnan pyhäköt  Suomen ortodoksisen kirkon sivuilla
Arthur Greiser

**Arthur Greiser** (22. tammikuuta 1897 – 14. heinäkuuta 1946) oli saksalainen natsipoliitikko ja SS-Obergruppenführer.

Hän syntyi Schrodassa Posenin provinsissa Saksan keisarikunnassa. Vuonna 1903 hän meni kuninkaallis-humanistiseen kymnaasiin, jossa oppi puhumaan puolaa. Elokuussa 1914 hän liittyi Saksan laivastoon, mutta 1917 hänet nimitettiin ilmavoimiin länsirintamalle. Lentäjänä hän ansaitsi ensimmäisen ja toisen luokan rautaristin ja useita muita kunniamerkkejä. Sodan jälkeen Greiserin kotimaan jouduttua Puolalle, hänestä tuli rasisti, joka vihasi puolalaisia. Vuodet 1919–1921 hän kuului Freikorpsiin ja taisteli Baltiassa puna-armeijaa vastaan. Greiser oli Saksan kansallissosialistisen työväenpuolueen varhainen jäsen (numerolla 166&nbsp;635). Hän liittyi kansallissosialistiseen puolueeseen ja Sturmabteilungiin 1. marraskuuta 1929 sekä SS:ään 30. kesäkuuta 1931. Hän sai palveluksistaan puolueen kultaisen ansiomerkin.

Hän oli senaatin presidentti ja Danzigin vapaakaupungin (nyt Gdańsk) päämies vuosina 1935–1939, Warthelandin gauleiter vuodet 1939–1945. Hänet tunnettiin kuumapäisenä poliitikkona ja toisen natsipoliitikko Albert Forsterin kilpailijana. Toisen maailmansodan aikana Greiser syyllistyi sotarikoksiin. Gauleiterina hän muun muassa siirrätti 60&nbsp;000 juutalaista Łódźin ghettoon ja järjesti puolalaisten siviilien joukkomurhia. Hänen lempinimekseen tuli kansan keskuudessa ”toinen Stalin”. Sodan jälkeen hän antautui liittoutuneille Itävallassa, josta hänet siirrettiin Puolaan vastaamaan sotarikossyytteisiin. Hänet tuomittiin kuolemaan ja hirtettiin Puolan viimeisessä julkisessa teloituksessa vuonna 1946.

## Aiheesta muualla
*http://www.jewishvirtuallibrary.org/jsource/biography/Greiser.html
Ahveniston ortodoksinen kirkko

**Ahveniston ortodoksinen kirkko** eli **Pyhän Johannes Kastajan mestauksen kirkko** on toinen Hämeenlinnan ortodoksisen seurakunnan kahdesta kirkosta. Puurakenteinen länsitornillinen pitkäkirkko on valmistunut vuonna 1894. Sen vihki käyttöön arkkipiispa Antoni 2. kesäkuuta 1894.

Hämeenlinnan Ahvenistolla, Kanta-Hämeen keskussairaalaa vastapäätä sijaitseva pyhäkkö toimii nykyisin kesäkirkkona, koska rakennuksessa ei ole sähköjä eikä lämmitystä. Kirkollinen toiminta hiipui 1920-luvulla ja kirkon uusi käyttö alkoi 1990-luvun lopussa, jolloin se kunnostettiin kesäkäyttöä varten. Hiljaisena aikana toimitettiin pelkästään Johannes Kastajan juhlien palvelukset. Kirkon ikonostaasi on peräisin venäläisestä sotalaivasta 1840-luvulta. Kirkonkellot on hankittu 2006.

Kirkkoa ympäröi pieni hautausmaa. Sinne on haudattu sekä siviili- että sotilasväestöä ja lähellä on myös vuonna 1918 sodassa kuolleitten punaisten joukkohauta. Viimeiset hautaukset alueella on tehty 1920-luvulla.

## Lähteet

## Aiheesta muualla
*Hämeenlinnan ortodoksisen seurakunnan pyhäköt  Suomen ortodoksisen kirkon sivuilla
Criss Angel – tajunnanräjäyttäjä

**Criss Angel – tajunnanräjäyttäjä** (*Criss Angel Mindfreak*) on yhdysvaltalainen viihde- ja tosi-tv-ohjelma, jota esittää Yhdysvalloissa A&E ja Suomessa Sub ja MTV3 Fakta. Ohjelman ensimmäinen jakso tuli vuonna 2005 ja ohjelmassa on yleensä Criss Angelin tekemiä stuntteja ja taikatemppuja.
Riemurasia

**Riemurasia** on suomenkielinen viihdesivusto, joka sai alkunsa vuoden 2003 huhtikuussa. Sivustolle rekisteröityneiden käyttäjien määrä ylitti 100&nbsp;000:n rajan 21. elokuuta 2008 ja 200 000:n rajan 15. maaliskuuta 2009. Nykyään sivustolla on jo yli 500 000 rekisteröitynyttä käyttäjää. Sivusto toimii Riemurasia Oy:n alaisuudessa.

Riemurasia koostuu neljästä osasta: Jylppy-Galleriasta, Kaatopaikasta, Peliapajasta ja Rasiatubesta, joka sisältää linkitettyjä videoklippejä Riemurasian ulkopuolisista videopalveluista. Vain rekisteröityneet käyttäjät voivat kommentoida ja äänestää Riemurasiassa sekä lähettää sisältöä Jylppy-galleriaan. Palvelussa on täysi ennakkotarkastus sisällölle. 

## Lähteet

## Aiheesta muualla
* Riemurasian sivusto
Hanns Rauter

**Johann Baptist Albin (''Hanns'') Rauter** (4. helmikuuta 1895 – 24. maaliskuuta 1949) oli itävaltalaissyntyinen sotilas ja toisen maailmansodan aikana saksalainen SS-kenraali (Obergruppenführer). Rauter toimi Alankomaissa korkeassa SS-virassa vuosina 1940–1945, virkanimikkeellä Höhere SS- und Polizeiführer Nordwest.

## Tausta ja sotilasuran alku
Rauter oli syntynyt Klagenfurthissa Itävallassa, ja pääsi koulusta 1912, jonka jälkeen aloitti insinööriopinnot Grazin teknillisessä yliopistossa. Ensimmäisessä maailmansodassa hän taisteli Itävalta-Unkarin armeijassa. Hän erosi palveluksesta 1919 luutnanttina. Sodan jälkeen hän toimi kansallismielisissä ja oikeistolaisissa Freikorps-joukoissa.

Rauter tapasi Adolf Hitlerin ensi kerran vuonna 1929 ja liittyi Itävallan kansallissosialistiseen puolueeseen. Hän pakeni Saksaan 1933, ja liittyi siellä NSDAP:n Itävallan johtajiin joskaan hänen ei tiedetä koskaan olleen virallisesti puolueen jäsen. Hän liittyi kuitenkin Sturmabteilungiin (SA) ja oli aktiivinen suunnitellessaan Itävallan kansallissosialistisen puolueen laittomia toimia. Vuonna 1935 hän siirtyi SS:n jäseneksi. Vuoteen 1940 saakka hän kuului Breslaun natsihallintoon.

## Hollannin poliisikomentaja
Toukokuussa 1940 Rauter nimitettiin SS- ja poliisijohtajaksi Alankomaihin (Höhere SS- und Polizeiführer Nordwest). Hän oli vastuussa Heinrich Himmlerille ja Arthur Seyss-Inquartille. Asemassaan hän vastasi vastarintaliikkeen kukistamisesta ja yhteensä 110&nbsp;000 hollanninjuutalaisen siirtämisestä keskitysleireille – heistä ainoastaan 6&nbsp;000 selvisi leiriltä hengissä. Lisäksi Rauter siirrätti 300&nbsp;000 hollantilaista Saksaan pakkotyöhön. Hän määräsi myös siviilien joukkoteloituksia natseja vastaan kohdistuneiden iskujen jälkeen.
 
Liittoutuneiden operaatio Market Gardenin aikana Arnhemissä Rauter komensi *Osasto Rauteria* () Veluwen alueella. Arnhemin päädyttyä liittoutuneiden haltuun Rauterista tuli Maasin rintaman SS-joukkojen päällikkö.

Maaliskuussa 1945 Rauter haavoittui vakavasti Hollannin vastarintaliikkeen iskussa Woeste Hoevessa Veluwessa. Iskua ei oltu suunniteltu Rauteria vastaan, tarkoituksena oli ryöstää elintarvikekuljetus. Saksalaisiin sotilasasuihin pukeutuneet vastarintamiehet pysäyttivät Rauterin auton, tappoivat hänen kanssamatkustajansa ja haavoittivat Rauteria vakavasti. Vastauksena hyökkäykseen saksalaiset tappoivat satoja poliittisia vankeja tapahtumapaikalla ja lisäksi 50 henkeä Amersfootin keskitysleirillä ja 40 Haagissa sekä Rotterdamissa.

## Oikeudenkäynti ja tuomio
Rauter vietiin sairaalaan, jossa brittiläiset sotilaspoliisit pidättivät hänet sodan jälkeen. Rauter luovutettiin Hollannin hallitukselle. Haagissa pidetyssä, filmille tallennetussa sotaoikeuden istunnossa Rauter kiisti syyllisyytensä. Hänet tuomittiin kuolemaan, ja ylioikeus vahvisti tuomion tammikuussa 1949. Hanns Rauter teloitettiin ampumalla Scheveningenin lähellä 24. maaliskuuta 1949. Teloituspaikalla Rauter ei ottanut sidettä silmilleen ja antoi itse tulikomennon teloitusosastolle.
Villa Romana del Casale

**Villa Romana del Casale** on antiikin Rooman aikainen huvila Sisiliassa Ennan maakunnassa Piazza Armerinan kunnassa. Huvila tunnetaan hienoista ja hyvin säilyneistä mosaiikeistaan. Se on Unescon maailmanperintökohde.

Huvila on rakennettu 300-luvulla vanhemman asutuksen jäänteistä. Sen paikalla asuttiin 1100-luvun maanvyöryyn asti. Sen jälkeen alue oli maanviljelyskäytössä, ja mosaiikit kaivettiin esille 1950-luvulla.

## Lähteet
*

## Aiheesta muualla

*Englanninkielinen kotisivu
S/2003 J 2

**S/2003 J 2** on Jupiteria retrogradiseen suuntaan kiertävä, epäsäännöllinen kuu. Kuun löysi ryhmä Havaijin yliopiston astronomeja vuonna 2003. Kuu on uloin Jupiterin tunnetuista kuista.

S/2003 J 2 on läpimitaltaan noin kaksi kilometriä ja se kiertää Jupiteria noin 29&nbsp;540&nbsp;000 km:n etäisyydellä kiertoajan ollessa 980 päivää. Radan inklinaatio on 154° ja eksentrisyys 0,2255.

Kuu ei kuulu mihinkään tunnettuun ryhmään. Vaikka kuu on nykyään uloin Jupiterin kuu, saattaa vielä löytyä kuita, jotka kiertävät vielä S/2003 J 2:in etäämmällä. Jupiterin painovoima on vallitsevin painovoima vielä 52 000 000 km etäisyydellä planeetasta.

## Lähteet
Age of Empires III: The Asian Dynasties

**Age of Empires III: The Asian Dynasties** on historiaan pohjautuvan *[[Age of Empires III]]* -strategiapelin toinen lisäosa. Ensimmäinen lisäosa on *[[Age of Empires III: The War Chiefs]]*.

*The Asian Dynasties* -lisäosan myötä pelissä pääsee pelaamaan Amerikan lisäksi myös Aasiaan. Lisäosaan sisältyy 10 uutta pelattavaa karttaa, jotka kaikki sijoittuvat Aasiaan. Kartat ovat

* Borneo
* Ceylon
* Deccanin ylänkö
* Himalajan vuoristo
* Honshun saari
* Indokiina
* Mongolia
* Siperia
* Silkkitie
* Keltainenjoki

Peliin tulee myös kolme uutta pelattavaa sivilisaatiota, jotka ovat intialaiset, japanilaiset ja kiinalaiset. Pelaaminen Aasiassa on hieman erilaista kuin Amerikassa. Aasiassa on intiaanikylien sijasta aasialaisten munkkien luostareita, joiden edustalle saa rakennettua kauppa-aseman, aivan kuten Amerikassa intiaanileirien vierelle. Luostareista saa palkattua uusia sotilaita ja hankittua parannuksia. Kun Amerikassa on eri intiaaniheimojen kyliä, samoin Aasiassa on kuuden eri uskonnon tai tahon luostareita. Nämä ovat bhaktit, jesuiittamunkit, shaolinmunkit, sufilaiset, udasit ja zenbuddhalaiset.

Aasialaiset sivilisaatiot voivat rakentaa ihmeitä siirtyessään aikakausilta toisille. Ihmeitä on jokaisella kolmella aasialaissivilisaatiolla valittavanaan viisi, ja niistä on jokaisesta erilaista hyötyä sivilisaatiolle.

Aasialaisilla sivilisaatioilla on pelin alussa oma munkki, jonka toiminnot ovat hieman erilaiset kuin eurooppalaisten tutkimusmatkailijoiden (explorer) tai intiaanisivilisaatioiden sotapäälliköiden (*War Chief*). He voivat rakentaa "Keskusrakennuksen" (*Town Center*), josta saa palkattua uudisasukkaita, jotka voivat rakentaa lisää muita rakennuksia.

## Aiheesta muualla
* Pelin virallinen kotisivu 
* Sivusto, josta löytyy tietoa Age Of Empires III -pelistä ja sen lisäosista
Britannian Grand Prix 1983

**Britannian Grand Prix 1983** oli Formula 1 -sarjan osakilpailu, joka ajettiin 16. heinäkuuta 1983 Silverstone Circuitin radalla. Kilpailun voitti Alain Prost.

## Tulokset

## Muuta

* Kilpailusta näytettiin Suomessa kooste TV1:ssä selostajana Juha Jokinen.
* Helsingin Sanomat 16.7.1983

## Lähteet
Saksan Grand Prix 1983

**Saksan Grand Prix 1983** oli Formula 1 -sarjan osakilpailu, joka ajettiin 7. elokuuta 1983 Hockenheimringin radalla. Kilpailun voitti ranskalainen René Arnoux.

## Tulokset

## Lähteet
Italian Grand Prix 1983

**Italian Grand Prix 1983** oli Formula 1 -sarjan osakilpailu, joka ajettiin 11. syyskuuta 1983 Autodromo Nazionale Monzan radalla. Kilpailun voitti Nelson Piquet.

## Tulokset

## Lähteet